kardosdrur/scandi-wiki huggingface dataset:
Liechtensteins regenter

En kronologisk liste over fyrster af Liechtenstein, Liechtensteindynastiet eller Huset Liechtenstein, som opstod efter slægtens erhvervelse af herskabet Schellenberg (1699) og grevskabet Vaduz (1712).

Fyrster af Liechtenstein


Titel 
Den liechtensteinske fyrstes fulde titel er: Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein

Arveprinser 
 Arveprins Alois von Liechtenstein (Søn af fyrste Hans Adam II., *1968), Fyrstens stedfortræder
 Joseph Wenzel (Søn af arveprins Alois, *1995)

Referencer

Ekstern henvisning 
 Liechtensteins fyrstehus (officiel side)
Slesvigsk Koldblod

Slesvigsk Koldblod eller Slesviger er en koldblod hesterace fra Slesvig med en del af sin oprindelse i den jyske hest. Arbejdshesten har et energisk temperament og er meget udholdende. I dag er kun få slesvigere tilbage.

Eksterne henvisninger 
 
 Avlsforeningen Slesvigsk Koldblod 

Hesteracer fra Danmark
The Dreams

The Dreams var et pop/rock band fra Færøerne. Bandet har spillet sammen siden 2004 og deltog i 2008 i Dansk Melodi Grand Prix, hvor de sluttede som nummer fire.

I 2006 udgav de deres debutalbum Tazy, der indeholder genindspilninger af færøske klassikere. Senere tog de Eirikurs lillebror, Heini (bedre kendt som Corfitz) med i bandet som havde startet sit eget band som hed Paradox. Paradox udgav en CD som hedder Falling in love Derefter flyttede de til Danmark, hvor de bl.a. deltog i Mtv Acut, der er en international konkurrence. 24 bands deltog, og The Dreams endte på en tredjeplads. De deltog senere i Global Battle of the Bands, hvor de ender på en tredjeplads, igen. Her mødte de også Chief 1, der senere blev deres producer/manager. 

De udgav deres første album på dansk (Den Nye By), som er blev taget godt imod af det danske musikpublikum. 
The Dreams’ første musikvideo, "La’ Mig Være", røg direkte ind på førstepladsen på DR1s Boogielisten.
De røg endnu en gang på førstepladsen med videoen til "Himlen Falder/Helvede Kalder", hvor de lå i top 3 alle 10 uger. Også opfølgeren "Backstabber" strøg direkte ind på Boogielistens 1. plads i første uge og lå på listen i alle 10 uger som det eneste danske band, der har ligget der i alle 10 mulige uger. The Dreams lå på 1. pladsen på Boogies årsliste 2008 med "Backstabber" og samtidig på 2. pladsen med "Himlen falder/Helvede kalder". Også singlen "Ingen kan erstatte dig" er blevet et hit, men nåede dog ikke lige så højt på boogie listen. 

I februar 2010 udgav de deres albummet Revolt, hvor de som noget nyt prøvede med engelske tekster.

I 2013 udkom deres sidste singler "Trash Can Friend" og "Head Down Tired"

I 2014 meldte brødrene Corfitz på Facebook at de måtte forlade bandet fordi de følte "at tiden [var] kommet til at søge nye musikalske udfordringer, og [vi] har derfor brug for at kunne engagere os 100% i disse".

Deres sidste koncert blev dermed i september samme år.

Medlemmer 
 Hans Edward Andreasen – forsanger og guitar
 Eirikur Gilstón Corfitz Andersen – bas og kor
 Heini Gilstón Corfitz Andersen (kaldet Corfitz) – Lead guitar og kor
 Heini Mortensen – trommer og percussion

Diskografi

Eksterne henvisninger 
 
 

 
Musikgrupper fra Færøerne
Deltagere ved Dansk Melodi Grand Prix 2008
Musikgrupper fra 2004
Musikgrupper opløst i 2014
David Montgomery

David Montgomery (født 6. november 1948 i Bangor, Nordirland) er en britisk medieinvestor.

Fra 1973 til 1976 arbejdede han som redaktør for tabloidavisen Daily Mirror. I 1976 fik han samme job på The Sun, hvor han blev frem til 1980. Senere arbejdsgivere tæller Sunday People, News of the World (1982 – 1987) og Today (1987 – 1991). Sideløbende med sin journalistiske karriere var han forretningsfører for den private tv-station Satellite Television (1986 – 1991) og "London Live TV" (1991/1992). Han blev i 1990'erne kendt som administrerende direktør i Mirror Group. Efter mediebaronen Robert Maxwells død i 1991, overtog Montgomery ledelsen af koncernen. Det lykkedes ham at øge børsværdien betragteligt, selv om oplaget var faldende. Montgomery indførte sparerunder, der bl.a. indebar mindre bemanding. Strategien vakte imidlertid ikke udelt begejstring, og Montgomery trak sig i 1999 fra posten grundet uenighed med bestyrelsen.

I dag er Montgomery kendt som investor via investeringsselskabet Mecom Group, der ejer aviser i flere europæiske lande. I 2003 købte han Local Press Group, som han solgte to år senere, og i Tyskland overtog han Berliner Zeitung i oktober 2005. Han købte i juni 2006 norske Orklas mediedivision, Orkla Media, for 950 mio. euro og blev dermed ejer af bl.a. danske Berlingske Media.

Erhvervsfolk fra Storbritannien
Segunda División B

Segunda División B er det tredjehøjeste niveau i spansk fodbold. Segunda Divisón B består af 4 underligaer med 20 hold i hver. Top 4 fra hver af de fire ligaer går videre til en play-off om hvem der skal rykke op og erstatte de fire nedrykkere fra La Liga 2. Reservehold kan kun deltage i denne play-off, hvis 1.holdet spiller i La Liga. De fire nederste hold i hver af de fire ligaer rykker ned i Tercera División.

Segunda División B blev stiftet i 1977.

Fodboldligaer
Fodbold i Spanien
Etableret i 1977
Ingolf Røjbæk

Augustinus Ingolf Røjbæk (24. juni 1914 i København – 11. december 1996 sammesteds) var en dansk maler.

Røjbæk gik først på Frederiksberg Tekniske Skole 1934-37 og derefter på Kunstakademiet i København hos Elof Risebye 1938-45. Ingolf Røjbæk blev i sin studietid påvirket af Elof Risebyes billedstil. Han konverterede til katolicismen og beskæftigede sig senere især sig med kirkekunst.

Han debuterede på Kunstnernes Efterårsudstilling i 1937 og udstillede på Charlottenborg Forårsudstilling 1940-78 samt på Charlottenborg Efterårsudstilling 1942-59. I 1968 deltog han i udstillingerne "Ny kunst i kirkerne" i Helligåndshuset, København og "Moderne dansk kirkekunst" i Basel i 1969. I 1980 deltog han i udstillingen "Kirkelig kunst" i Billund. Hans figurstil er præget af enkle linjer og en fin behersket farveholdning.

Kirkeudsmykning 
 Ikast Kirke mosaikvinduer (i samarbejde med Gunnar Hansen) (1948), 
 Vester Allinge Kirke (Sønderhald hr.) farvesætning (1951), 
 Hammelev Kirke altertavlebillede (1953), 
 Sæby Kirke (Skive Kommune) (1953), Tjæreborg kirke korloft (1956), Homå kirke alterbillede (1957), 
 Tvilum Kirke prædikestolens felter (1957) 
 Asnæs Kirke prædikestolens felter (1965), 
 Klovborg Kirke fresker på prædikestol (1961), 
 Bakkendrup Kirke glasmosaikker (1962), 
 Vinding Kirke alterbillede (1963), 
 Brøndum Kirke alterbillede (1964), 
 Gauerslund Kirke alterbilleder i altertavle fra o.1600 (1966), 
 Gørlev Kirke glasmosaikker (1966), 
 Torsted Kirke alterbillede (1967), 
 Messiaskirken kors på alter (1969), Højen kirke alterbillede (1969) 
 Hundstrup Kirke (Skive Kommune) alterbillede (1972), Grevinge kirke glasmosaikker (1974), 
 Måbjerg Kirke prædikestol.

Kilder 
 

Malere fra Danmark
Personer fra København
Søkabel

[[Billede:Submarine cables.png|thumb|right|350px|Eksempel på et søkabel i Nordsøen. Den blå linje viser den faktiske placering af kablet, taget fra GPS. Den røde linje viser dog den repræsentative'' placering for kablet.]]

Et søkabel''' er et kabel lagt på havbunden for at overføre telekommunikation eller strøm.

Det første søkabel overførte telegrafiske meddelelser. Senere generationer af søkabler transporterede telefonisk trafik, senere også data kommunikation. Alle moderne kabler bruger lysleder/fiber-teknologi til at overføre datamængder. Disse kan bruges til at overføre telefonisk trafik ligesåvel som internet og privat datatrafik. De er typisk 6,9 cm i diameter og vejer omkring 10 kg per meter, men tyndere og lettere kabler bruges ofte på dybt vand.

I 2003 forbandt søkabler alle verdens kontinenter, med undtagelse af Antarktis.

I Danmark har Nørre Nebel i Blaabjerg en central placering, her går bl.a. det transatlantiske-telekommunikationskabel, TAT-14, i land.

Referencer 

Elektriske kabler
Signalkabler
Offshorekonstruktioner
London Metropolitan University

London Metropolitan University (forkortes LMU eller London Met) er et universitet i London. Det blev oprettet i august 2002, og blev sammenslået af London Guildhall University og University of North London. Det har en campus i City of London, ved Moorgate, Tower Hill og Aldgate, og en i Islington.

Studierne er i stor grad profetionsrettet, med særlig vægt på naturvidenskab og teknologi.

Universitetet driver arkivet, biblioteket og museet The Women's Library, som omfatter Fawcett Societys arkiver og andet materiale knyttet til feminismens historie. Det har også to andre særsamlinger, Trade Union Congress Library og Irish Studies Collection.

Universiteter i Storbritannien
Etableret i 2002
Patos

Patos er en appelform som bruges ved tale, samtale e.l. 
Denne form lægger vægt på at man appellerer til følelserne blandt tilhørerne. Den anvendes ofte som et retorisk virkemiddel i forbindelse med taler, reklamer m.m., hvor den har en specielt god evne til at overbevise de tilhørende om noget bestemt.

Eks: I en tale, henviser taleren til en sørgelig begivenhed, der engang blev oplevet. Dette er patos.
Når man anvender denne form for tale taler man ofte i billeder, og ens stemmeføring er særlig vigtig i denne type tale.

Retoriske begreber
Græske ord og vendinger
Bad Herrenalb

Bad Herrenalb er en lille by i landkreis Calw, i den tyske delstat Baden-Württemberg. Den ligger i den nordlige del af Schwarzwald, 15 km øst for Baden-Baden, og 22 km sydvest for Pforzheim. Floden Alb
har sit udspring i nærheden af byen.

Byen voksede op omkring Cistercienserklosteret Kloster Herrenalb, som blev grundlagt i 1148, men nedlagt efter reformationen.
London Biggin Hill Airport

London Biggin Hill Airport, tidligere RAF Biggin Hill, er en international lufthavn i Bromley i London.

Den blev åbnet i 1917 som en kommunikationsbase. Under 2. verdenskrig blev den en base for Royal Air Force, og den blev brugt som kommandobase under slaget om Storbritannien. 

Efter krigen blev Biggin Hill et træningscenter for RAF. Fra 1956 begyndte man at overføre meget af den lette offentligetrafik fra London Airport i Croydon, som skulle lukkes, og Biggin Hill fik dermed en offentlig del.

Biggin Hill er blandt de mindre flypladser i London, men har betydelig trafik. Der foregår pr. 2007 diskussioner, som er gået over flere år, om hvorvidt man skal tillade ruteafgange fra flypladsen. Flere flyskoler holder til på flypladsen. 

Lufthavne i England
Biggin Hill Airport
Bromley
London Ashford Airport

London Ashford Airport, også kendt under sit ældre navn Lydd Airport, er en indenrigsflyplads omkring to kilometer fra Lydd og 22 kilometer syd for Ashford i Kent. Den regnes med blandt Londons flypladser, hvilket reflekteres i navnet, men har kun lidt af hovedstadens trafik. 

Lydd Air har flypladsen som sin base, og har regelmæssige flyvninger til Le Touquet i Frankrig. 

Flypladsen har også været kendt som Lydd Ferryfield, og blev særlig brugt til transportfly som fragtede biler og passagerer over Den engelske kanal til Frankrig. Denne trafik er helt forsvundet efter at Eurotunnelen blev åbnet.

Ekstrrne henvisninger 

Lufthavne i England
Ashford Airport
Fodbold under sommer-OL

Fodbold, har været med som officiel sport under alle Sommer-OL, undtagen 1896 (hvor det var med som demonstrationssport) og 1932. Kvindefodbold blev føjet til det officielle program i 1996.

Medaljetabel

Mændenes medaljetabel

Kvindernes medaljetabel

Se også 
 Fodbold under sommer-OL 1906

Noter
RAF Northolt

RAF Northolt er en flybase tilhørende Royal Air Force i Hillingdon i London. Den ligger omkring ti kilometer nord for London Heathrow Airport. I tillæg til militær aktivitet er der betydelig offentlig aktivitet på Northolt. 

Navnet kommer, i modsætning til hvad mange tror, ikke fra byen Northolt som ligger i nærheden. Det var normalt at tidlige RAF-baser fik navn efter nærmeste jernbanestation, hvilket i dette tilfælde var Northolt Junction (nu South Ruislip station). 

Basen blev åbnet i maj 1915 for Royal Flying Corps' fly. Under 2. verdenskrig var den en aktiv base for RAF og Polskie Siły Powietrzne, de frie polske flystyrker i England og Frankrig. Efter krigens slut blev den en vigtig offentlig flyplads, men da Heatrow åbnede blev den igen brugt til militære formål. I perioden 1950–1980 var der stationeret fly fra United States Air Force, United States Navy, Royal Canadian Air Force og Armée de l'Air på Northolt. Den er pr. 2007 hovedbase for 32 (The Royal) Squadron. Siden omkring 1980 har der været større offentlig end militær trafik på flybasen. 

Lufthavne i Storbritannien
Northolt, RAF
Royal Air Force
Tara Reid

Tara Reid (født 8. november 1975 i Wyckoff, New Jersey i USA) er en amerikansk skuespillerinde, der har medvirket i film som ungdomskomedien American Pie (1999), American Pie 2 (2001), National Lampoon's Van Wilder (2002) og Dr. T & the Women (2000). I 2005 havde hun hovedrollen i filmen Alone in the Dark, som var en filmmatisering af computerspillet med med samme navn.

Tidlige liv 
Reid blev født i Wyckoff i New Jersey, og er af irsk, engelsk, ungarsk, fransk og italiensk oprindelse. Hun begyndte sin karriere i en alder af seks år i 1982 da hun optrådte i det kortlevende amerikanske game show Child's Play. Som barn havde hun også roller i flere reklamefilm, blandt andet for McDonald's. Hun voksede op i New York City, og gik på Professional Children's School sammen med andre kendisser som Ben Taylor, Jerry O'Connell, Sarah Michelle Gellar og Macaulay Culkin.

Kendistilværelse 
Selv om hendes gennembrud var i filmen American Pie i 1999, kendte fans af filmen The Big Lebowski hende allerede som Bunny Lebowski.

Filmografi 
 1987 – A Return To Salem's Lot – Amanda
 1994 – Saved by the Bell: The New Class – Sandy 
 1996 – California Dreams – Sarah 
 1998 – The Big Lebowski – Bunny Lebowski
 1998 – Girl – Cybil
 1998 – I Woke Up Early the Day I Died – Baldrotning/Natklubsbartender
 1998 – Urban Legend – Sasha Thomas
 1999 – What We Did That Night – Pigen
 1999 – Sex Games – Marci Greenbaum
 1999 – Around The Fire – Jennifer
 1999 – American Pie – Victoria "Vicky" Lathum
 1999 – Body Shots – Sara Olswang
 2000 – G vs E – Luis Rumskamrat
 2000 – Dr T and the Women – Connie
 2001 – Just Visiting – Angelique
 2001 – Josie and the Pussycats – Melody Valentine
 2001 – American Pie 2 – Vicky Lathum
 2002 – Van Wilder – Gwen Pearson
 2003 – Devil's Pond – Julianne
 2003 – My Boss's Daughter – Lisa Taylor
 2004 – Knots – Emily
 2004 – Quintuplets – Ms Foley
 2005 – Incubus – Jay
 2005 – Hitched – Theresa
 2005 – Alone In The Dark – Aline Cedrac
 2003 – 2005 – Scrubs – Danni Sullivan
 2005 – The Crow: Wicked Prayer – Lola Byrne
 2005 – Silent Partner – Dina
 2007 – If I Had Known I Was a Genius – Stephanie
 2007 – Senior Skip Day – Ellen Harris
 2007 – 7-10 Split – Lindsay/Lil Reno
 2007 – Clean Break – Julia McKay
 2007 – Land of Canaan – Amy
 2011 -  American Pie: Reunion - Victoria "Vicky" Lathum
 2013 -  Sharknado - April Wexler

Eksterne henvisninger 

 
 Indspilningen af Taradise på Googlepages 

Skuespillere fra USA
Nintendo Points

Nintendo Points er en valuta, som Nintendo bruger til Wii- og Nintendo DSi-systemerne gennem henholdsvis Wii Shop Channel og Nintendo DSi Shop. Forbrugere kan købe point med et online kreditkortstransaktion eller ved at købe et Nintendo Points Card i detailforretninger.

Varer 
Pointene bruges til at købe spil online.

 Nyudviklede og typisk mindre spil
 Nye funktioner til konsollen, feks internetadgang
 Gamle spil fra ældre konsoller som kan spilles på Wiien, f.eks. nintendospil.

Mange ældre spil kræver dog et særlig joystick, feks gamecubecontroller. Mange af de spil, der sælges, kan ikke længere købes til den oprindelige konsol. De kan til gengæld ofte spilles gratis på internettet f.eks via en almindelig PC. Det virker derfor uklogt, at Wii points er så højt prissat.

Digitale valutaer
Wii
World Football Elo Ratings

World Football Elo Ratings (Elo bliver ofte udtalt E-L-O selvom det ikke er et akronym) er et ratingsystem for herrelandshold i fodbold. Metoden til at rangere holdene er baseret på Elo-rating-systemet, men den er modificeret for at tage højde for specielle fodbold-variabler med i opgørelsen. Elo skal ikke forveksles med den mere benyttede FIFA's verdensrangliste, som er et rangeringssystem brugt af FIFA.

Elo-rangeringen tager resultaterne for alle internationale "A" kampe med i opgørelsen. Rangeringen udtrykker godt et holds sande styrke i forhold til dets modstandere efter omkring 30 kampe. Rangeringen for hold med mindre end 30 kampe anses derfor for at være midlertidig.

Eksterne henvisninger 
 Den aktuelle World Football Elo rating 
 Hvordan rangeringen er udregnet

Rangeringssystemer
Big Brain Academy (Wii)

Big Brain Academy er et spil til Wii hvor man ikke træner viden som sådan men mere sine færdigheder mest psykisk der er 5 kategorier man træner som huske, regne, visualisere, identificere og analyser der er 3 forskelige opgaver i hver kategori i 3 sværhedsgrader let, mellem, og hård men i trænnig vis man for guld i de 3 sværhedsgrader i en opgave åbner man for expert træning, Man bliver bedømt på hvor hurtig man er og om man svare rigtigt eller forkert som point for man sin hjerne målt jog tungere den er jog bedre er det man for også en karakter af læren karakterende er givet efter bogstav skalaen.

Eksterne henvisninger 
 

Computerspil fra 2007
Wii-spil
Oslofjord Convention Center

Oslofjord Convention Center, ofte kun omtalt som Brunstad, er et konferencecenter i Stokke, Vestfold, Norge. Konferencecentret ejes og drives af Brunstad Kristne Menighed.

Vestfold
Smiths venner
Mena Suvari

Mena Alexandra Suvari (født 13. februar 1979) er en amerikansk skuespillerinde af estisk herkomst. Hun er bedst kendt for sin rolle i American Beauty (1999) og de første to American Pie-film.

Suvari blev født i Newport på Rhode Island og begyndte i 12-årsalderen at stå model og spille i reklamefilm.

Hun giftede sig med filmfotografen Robert Brinkmann 18. marts 2000, men parret blev skilt i 2005. I 2010 blev hun gift med Simone Sestito, men ægteskabet holdt kun i to år.

Referencer

Eksterne henvisninger 

 

Skuespillere fra USA
Cholon

Cholon er det kinesiske distrikt i Ho Chi Minh Byen. 
Det er den største Chinatown i Vietnam og ligger på Saigonflodens vestlige side.
Chinatown ligger i distrikterne 5 og 6 i Ho Chi Minh Byen.

Byer i Vietnam
Wembley Arena

Wembley Arena er en koncert- og sportsarena i Wembley i London. Den ligger lige overfor Wembley Stadium, og blev rejst i 1934 for British Empire Games. Der var oprindelig en svømmehal der, som sidst blev brugt under Sommer-OL 1948. Wembley Arena blev brugt til badminton og rytmisk gymnastik under Sommer-OL 2012. 

Arenaen er Londons travleste koncertarena, og den næst travleste i landet, efter MEN Arena i Manchester, i forhold til antal solgte billetter. Med 12.300 sæder er den mindre end Earls Court Exhibition Centre, men akustikken regnes for at være langt bedre på Wembley. 

Der arrangeres også indendørs sportsarrangementer, som bokse- og ishockeykampe. Ishockeyholdene Wembley Lions og Wembley Monarchs brugte arenaen i 1940-, 1950- og 1960'erne, mens London Lions brugte den i 1970'erne. British Hockey League brugte arenaen til sine finalekampe indtil ligaen blev opløst i 1996. 

De fleste større bands og kendte musikere har spillet her gennem årene. Bl.a. 
The Beatles, Cliff Richard & The Shadows, One Direction,  The Hollies, Dusty Springfield, Joe Brown & the Bruvvers, The Rolling Stones, The Who, Dave Dee, Dozy, Beaky, Mick & Tich, Electric Light Orchestra og ABBA. 

Cliff Richard er den kunstner, der (indtil videre) har opført flest shows på Wembley. Han har i alt opført 63 shows med det første i 1984 og det sidste i 2009 (ifølge engelsk wikipedia).

Det irske boyband Westlife har spillet 27 shows her siden 2001. 
Den 28. marts 2008 fik de en plads ved Square of Fame, ligesom Madonna, Kylie Minogue og Cliff Richard har. Square of Fame er en plads, hvor kendte har sat deres håndtryk. Pladsen ligger lige udenfor Wembley Arena.

Arenaen bruges også til andre arrangementer, som komedieshow, Disney on Ice, WWE-show og andet. 

Wembley Arena blev sammen med Wembley Stadium renoveret i forbindelse med fornyelse af området. Arenaen åbnede for publikum igen 2. april 2006 med en Depeche Mode-koncert. Renoveringen kostede 35 millioner pund.

Referencer 

Bygninger, konstruktioner og anlæg i London
Brent
Idrætsanlæg anvendt under sommer-OL 2012
Autorisationsloven

Lov om autorisation af sundhedspersoner og om sundhedsfaglig virksomhed (i daglig tale blot Autorisationsloven) er den lov, der beskriver følgende sundhedsfaglige gruppers virke samt autorisations- og videreuddannelsesbestemmelser:

 Læger
 Tandlæger
 Sygeplejersker
 Jordemødre
 Social- og sundhedsassistenter
 Ergoterapeuter
 Fysioterapeuter
 Bioanalytikere
 Kliniske diætister
 Radiografer
 Bandagister
 Kliniske tandteknikere
 Tandplejere
 Optikere og kontaktlinseoptikere
 Fodterapeuter
Kiropraktorer

Desuden beskrives følgende alternative behandlingers bestemmelser også deri:
 Osteopater

Autorisationen tildeles den enkelte sundhedsperson af Styrelsen for Patientsikkerhed og giver ret til at benytte en af ovenstående stillingsbetegnelser samt til at virke som sådan. Autorisationen kan fratages i tilfælde af f.eks. grov uagtsomhed eller forsømmelse. Ved udgangen af den måned hvori sundhedspersonen fylder 75 år, bortfalder autorisationen automatisk.

Alle ovenstående stillings- og professionsbetegnelser er beskyttede af Autorisationsloven og må kun benyttes af personer, der af Sundhedsministeriet har opnået autorisation.

Autorisationsloven trådte i kraft 1. januar 2007 og erstatter følgende love:
 Lægeloven (Lov af 19. april 2001 om udøvelse af lægegerning)
 Sygeplejerskeloven (Lov af 14. november 1990 om sygeplejersker
 Fodterapeutloven (Lov af 26. april 1972 om fodterapeuter)
 Tandlægeloven (Lov af 26. maj 1976 om tandlæger)
 Jordemoderloven (Lov af 13. december 1978 om jordemødre)
 Tandteknikerloven (Lov af 14. marts 1979 om kliniske tandteknikere)
 Kiropraktorloven (Lov af 6. juni 1991 om kiropraktorer)
 Terapiassistentloven (Lov af 30. august 1991 om terapiassistenter)
 Optikerloven (Lov af 18. maj 1994 om optikere m.v.)
 Diætistloven (Lov af 24. april 1996 om kliniske diætister)
 Tandplejerloven (Lov af 12. juni 1996 om tandplejere)
 Bioanalytikerloven (Lov af 8. maj 2002 om bioanalytikere)
 Radiografloven (Lov af 8. maj 2002 om radiografer)
 Bandagistloven (Lov af 10. juni 2003 om bandagister)
 Sundhedspersonalets videreuddannelseslov (Lov af 22. december 1993 om sundhedspersonalets videreuddannelse)

Eksterne kilder og henvisninger 
 Bekendtgørelse af 8. juli 2019 af lov om autorisation af sundhedspersoner og om sundhedsfaglig virksomhed

Referencer 

Danmarks love
Sundhedsvæsen i Danmark
Bioanalytiker
Ergoterapeut
Hammersmith Apollo

Hammersmith Apollo er en koncert- og teatersal i Hammersmith i London. Det blev åbnet i 1932, og var oprindelig kendt som Gaumont Palace Hammersmith. I 1962 fik det navnet Hammersmith Odeon, et navn mange fortsat bruger enten fuldt ud eller i form af kortversionen Hammy-O. 

Det hed så en kort periode Labatt's Apollo efter at en sponsoraftale blev indgået med Labatt, og fik til så navnet Hammersmith Apollo. I 2002 fik det nok en gang nyt navn, Carling Apollo, på grund af en sponsoraftale med Carling. I 2006 gik man tilbage til navnet Hammersmith Apollo. 

Salen har 5039 sæder og 3632 ståpladser. Det bruges både til koncerter og andre forestillinger.

Comedy-programmet 'Live at the Apollo foregår i Hammersmith Apollo.

Eksterne henvisninger 

Bygninger, konstruktioner og anlæg i London
Koncertsale i Storbritannien
Barbican Arts Centre

Barbican Arts Centre er et stort kommunalt kulturcenter i City of London. Det åbnede i 1982, efter at have blevet planlagt helt siden slutningen af 2. verdenskrig, da området blev meget skadet af bombning.

Komplekset har en stor koncertsal, et stort og et lille teater, et offentlig bibliotek, kunstgalleriet Barbican Art Gallery , tre biografsale, mere uformelle små scener, restauranter, konferencelokaler og udstillingslokaler. På ydersiden er der anlagt en terrasse og en lille sø.

Eksterne links 
 
 Hjemmeside

Teatre i Storbritannien
Bygninger, konstruktioner og anlæg i London
Koncertsale i Storbritannien